google/wiki40b huggingface dataset:
अकबर शाह द्वितीय

अकबर द्वितीय (22 अप्रैल 1760 - 28 सितंबर 1837) को भी अकबर शाह द्वितीय के रूप में जाना जाता है, भारत के अंतिम द्वितीय मुगल सम्राट थे। उन्होंने 1806-1837 तक शासन किया। वह शाह आलम द्वितीय के दूसरे पुत्र और बहादुर शाह ज़फ़र के पिता थे।
अकबर द्वितीय को ही अकबर शाह द्वितीय के नाम से जाना जाता हैं।अकबर द्वितीय का जन्म 22 अप्रैल 1760 को मुकुंदपुर में हुआ था जब उनके पिता शाह आलम द्वितीय दिल्ली से भाग गए थे और पूरे भारत में थे और वापस सम्राट बनने का सपना देख रहे थे। 1781 में होने वाले वारिस का दर्जा प्राप्त हुआ। और अकबर द्वितीय को मुगल सम्राट का वारिस घोषित किया गया। 1788 में गुलाम कादिर ने दिल्ली पर हमला किया और उसने सभी मुगल राजकुमार और राजकुमारियों को डांस करने के लिए मजबूर किया जिसमें अकबर द्वितीय भी शामिल थे कई और नदी में कूद गई जिसे अपनी जान बचा सके। मराठा सरदार महादजी शिंदे ने जल्द ही आकर गुलाम कादिर को खत्म कर दिया और एक बार फिर मुगल सम्राट का आलम को बचा लिया। 1806  के बाद में उनको मुगल गददी प्राप्त हुई और उन्होंने 1837 तक मुगल सम्राट के रूप में शासन किया। उन्होंने एक हिंदू मुस्लिमों को एक करने के लिए एक नया तयोहार मनाना शुरू किया जिसको फूल वालों की सैर कहा जाता है और वह आगे चलकर उनके पुत्रों ने भी इस त्यौहार को बनाना चालू रखा और आज तक दिल्ली में त्योहार मनाया जाता है। 1835 में ब्रिटिश ईस्ट इंडिया कंपनी ने सम्राट का अपमान करने के लिए उनके नाम के सिक्के चलाना बंद कर दिया इस बात को लेकर काफी नाराज हो गए परंतु कि उन्होंने अंग्रेजों के साथ एक से कर ली थी जिसके तहत साम्राज्य का सारा कारोबार ईस्ट इंडिया कंपनी के हाथ में था इसलिए उन्होंने राजा राममोहन राय को इंग्लैंड भेजा इस बात की दरखास्त करें और मुगल सम्राट के वहां से वहां की महारानी ने इस बात से साफ इंकार कर दिया और इस कारण से दिल बहुत ही दुखी हो अंत में निजाम हैदराबाद के नवाब ने भी सम्मान करना छोड़ दिया।वह मिजा फखरू को गददी पर देखना चाहते थे परंतु वजीर और कई सारे मंत्रियों को कहने पर बहादुर शाह जिनहे बहादुर शाह जफर नाम से भी जानते हैं और बहादुर शाह जफर को गददी दिलाई। जफर 1837 में मुगल सम्राट बने और अंतिम मुगल सम्राट के रूप में जाने जाते हैं 1857 में उनकी गद्दी खत्म कर दी गई और उनको बर्मा भेज दिया गया जहां 1862 में उनकी मृत्यु हो गई।इस तरह 332 सालों से चले आये महान मुगल साम्राज्य का अंत 1857 में हो गया।

शासन

अकबर द्वितीय मुग़ल वंश का 18वाँ बादशाह था। वह शाहआलम द्वितीय का पुत्र था। उसका शासनकाल 1806-1837 ई. तक रहा। उसी के शासन के दौरान 1803 ई. में दिल्ली पर भी उनका क़ब्ज़ा हो गया।
कोकलास

पर्याय

इसको कश्मीर में प्लास, हिमाचल प्रदेश के चाम्बा ज़िले में कुकरौला, कुलू तथा मंडी ज़िले में कोक, शिमला से अल्मोड़ा तक कोकलास या कोकला, और गढ़वाल, कुमाऊँ और पश्चिमी नेपाल के भोट इलाकों में पोकरास के नाम से जाना जाता है।

विवरण

इस पक्षी के नर और मादा के पंखों का रंग अलग होने के कारण दोनों लिंगों को आसानी से पहचाना जा सकता है।

आकार

नर की लंबाई तक़रीबन २४ इंच (६०.९६ से.मी.), पूँछ की लंबाई ९-११ इंच (२२.८६-२७.९४ से.मी.) और पंखों का फैलाव ९.५ इंच (२४.१३ से.मी.) तक का होता है जबकि मादा की लंबाई तक़रीबन २१ इंच (५३.२४ से.मी.), पूँछ की लंबाई ८ इंच (२०.३२ से.मी.) और पंखों का फैलाव ८.५ इंच (२१.५९ से.मी.) तक हो सकता है।

आहार

यह पक्षी मुख्यतः पत्तियाँ और कलियाँ खाता है लेकिन बीज, बॅरी, फल तथा कीड़े-मकोड़े भी यदा कदा खा लेता है।

प्रजनन

यह अप्रैल से जून के बीच प्रजनन करते हैं और लगभग ९ तक फीके बादामी रंग के अण्डे देते हैं जिनका औसतन आकार २.०८ इंच (५.२८ से.मी.) लंबे और १.४७ इंच (३.७३ से.मी.) चौड़े होते हैं। यह अपने अण्डे बिना कोई घोंसला बनाए ज़मीन में गड्ढा खोदकर देते हैं।
रेवती (फ़िल्म अभिनेत्री)

रेवती हिन्दी फ़िल्मों की एक अभिनेत्री हैं।
जिम पार्सन्स

शुरूआती जीवन

पार्सन्स का जन्म होस्टन. टेक्सास में दो बच्चों में बड़े बेटे के रूप में हुआ था। छः वर्ष की उम्र में विद्यालय के द एलिफंट्स चाइल्ड नाटक में कोला-कोला पक्षी का पात्र निभाने के बाद पार्सन्स ने निर्णय लिए की वे एक अभिनेता बनेंगे. युवा पार्सन्स थ्रिज़ कंपनी, फैमिली टाईज़ और द कोस्बी शो जैसे धारावाहिकों से काफ़ी प्रभावित हुए. उन्होंने क्लेन ओक हाई स्कुल, स्प्रिंग, टेक्सास में पढ़ाई की. 
कॉलेज से उपाधी उत्तीर्ण करने के बाद पार्सन्स होस्टन विश्वविद्यालय में दाखिल हुए. वहां उन्होंने ३ वर्ष के समय में १७ नाटकों में अभिनय किया। वे इन्फर्नल ब्राइडग्रूम प्रोडक्शंस की स्थापना करने वालो में से एक थे और वे स्टेजेस रेपरटोरी थिएटर में भी हमेशा हिस्सा लेते रहे. पार्सन्स ने सैन डियागो विश्वविद्यालय में १९९९ में दाखिला लिया। बे उन सात क्षत्रों में से एक थे जिन्हें खास दो-वर्षीय पारंपरिक थिएटर के कोर्स के लिए चुना गया जो ओल्ड ग्लोब थिएटर के साथ सिखाया जाता है। २००१ में उपाधी ग्रहण करने के बाद वे न्यू योर्क चले आए।
१५९४ ईसा पूर्व

१५९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रासायनिक अभियांत्रिकी विभाग, रुड़की वास्तुकल एवं नियोजन विभाग, रुड़की

1963 में, प्रारंभिक रूप से बी.टेक. उपाधि हेतु अभिस्नातक स्तर क प्रशिक्षण प्रदान किये जाने हेतु रासायनिक अभियांत्रिकी विभाग स्थापित किया गया था। अनेक राष्ट्रीय एवं अंतर्राष्ट्रीय सम्मेलन /संगोष्ठियॉ /कार्यशालाएं आयोजित कर चुका है, जिसमें साहित्यिक अनुवाद तथा सांस्कृतिक एकता, प्रोद्यौगिकी शिक्षा तथा मानवीय मूल्य, बौध्ददर्शन एवं सामयिक समस्याएँ एवं अनुप्रयुक्त दर्शन अभिवृत्ति धर्म के सन्दर्भ में प्रमुख हैं।
1970 में विश्वविद्यालय अनुदान आयोग ने इक्विपमेंट प्लांट डिजाइन में स्नातकोत्तर पाठ्यक्रम खोलने की अनुमति प्रदान की। इंडस्टियल पोलुशन एबेटमेंट तथा एडवांस्ड ट्रांसफर प्रोसेस के दो नये क्षेत्र समाहित करके इन पाठ्यक्रम को विविधिकृत किया गया। इसी बीच इक्विपमेंट एण्ड प्लांट डिजाइन की विशेषज्ञता को कम्पूटर एडेड प्रोसेस डिजाइन के रूप में पु नःसंरचित, अद्यतन अवं उपयोगी बना दिया गया।
विभाग को रासायनिक अभियांत्रिकी के विभिन्न क्षेत्रों में अनुसंधान के लिये ख्याति मिली है तथा यह 50 से अधिक पी.एच.डी. तथा 150 से अधिक एम.ई. थीसिस उत्पादित कर चुका है। मानव संसाधन विकास मंत्रालय तथा अखिल भारतीय तकनीकी शिक्षा परिषद तथा गैर परंपरागत ऊर्जा संसाधन मंत्रालय से वित्तेय सहायता प्राप्त की, तथा जर्मनी के हनोवर विश्वविद्यालय के साथ संयुक्त अनुसंधान कार्यक्रमों पर भी कार्य किया है। यह विभाग रासायनिक तथा उससे जुडे हुऐ उद्योगों को अनेक क्षेत्रों में परामर्श उपलब्ध करा रहा है।
हैरियट बीचर स्टो

हैरियट बीचर स्टो (Harriet Beecher Stowe) (14 जून 1811 - 1 जुलाई 1896) विश्वविख्यात अमेरिकी लेखिका, रंगभेद एवं दासप्रथा की कट्टर विरोधी, एवं उपन्यासकार थी। उनके नाम की तुलना में उनका उपन्यास, अंकल टॉम्स केबिन (1852), अधिक प्रसिद्ध है। हिंदी में, "टाम काका की कुटिया", शीर्षक से उसका अनुवाद 1916 में ही हो गया था।
हैरियट बीचर स्टो के मशहूर उपन्यास, अंकल टॉम्स केबिन, की गिनती दुनिया को हिला देनेवाले उपन्यासों में होती है। पहले यह उपन्यास प्रख्यात पत्र 'नेशनल एरा’ में धारावाहिक रूप से प्रकाशित हुआ था। जून 1851 के अंक में इसकी पहली किस्त छपी थी। उस समय श्रीमती स्टो की आयु चालीस वर्ष थी और वे सात बच्चों की मां थीं। इस पत्र में इस उपन्यास की चालीस किस्तें छपीं और अमरीकी जनता ने इसमें इतनी रुचि दिखायी थी कि पत्र की प्रसारण संख्या कई गुना हो गयी। इसके बाद 1852 में इसे पुस्तक के रूप में प्रकाशित किया गया और पहले ही संस्करण की तीन लाख से अधिक प्रतियां बिक गयीं। इसके बाद अगले दस वर्षों में इसके चौदह सौ संस्करण प्रकाशित हुए और इसने संयुक्त राज्य अमरीका के उत्तरी राज्यों में दासताविरोधी चेतना को प्रखर बनाने में अग्रणी भूमिका निभायी। अगले दस वर्षों में विश्व की साठ भाषाओं में इसका अनुवाद हो चुका था। जर्मन अनुवाद पढ़कर मार्क्स-एंगल्स के मित्र और प्रख्यात क्रांतिकारी जर्मन कवि हाइने ने भावविभोर होकर इसकी प्रशंसा की थी और रूसी अनुवाद पढ़कर लियो टोल्स्टोय ने इसे विश्व साहित्य की एक महान कृति कहा था।
किर्स्टन डंस्ट

शुरूआती जीवन

डंस्ट का जन्म पॉइन्ट प्लेसण्ट, न्यू जर्सी मे इनेज़ और क्लास डंस्ट की बेटी के रूप में हुआ। उन्हें एक छोटा भाई भी है। उनके पिता औषध सेवाओं के एक्सिक्यूटिव के रूप में कार्य करते थे और माँ एक कलाकार और थी। डंस्ट के पिता जर्मन है जों हैम्बर्ग शहर से है और माँ स्वीडिश है जों न्यू जर्सी में पैदा हुई थी। (डंस्ट के पास अब दोहरी राष्ट्रीयता है जों अमरीकी और जर्मनी की है)
छः वर्ष की आयु तक डंस्ट ब्रिक टाउनशिप, न्यू जर्सी में रहती थी जहा उन्होंने रेनी स्कुल मी शिक्षण लिया। १९९१ में वे अपनी माँ और अपने छोटे भाई के साथ लॉस एंनजलिस, कैलिफोर्निया आ गई जहा उन्होंने लॉरेल हॉल डे स्कुल में दाखिला लिया। १९९५ में उनकी माँ ने तलाक के लिए मुकदमा दर्ज किया। उसी साल डंस्ट ने नोट्रे डेमे, एक प्राइवेट कैथलिक स्कुल में दाखिला लिया।
नोट्रे डेमे से ग्रेजुएशन करने के बाद डंस्ट ने अपने अभिनय करियर को आगे बढ़ाया जिसे उन्होंने आठ वर्ष की आयु में शुरू किया था। युवावस्था में उन्हें अपनी बढती लोकप्रियता को संभालने में परेशानी आती थी और वह इसकी ज़िम्मेदार अपनी माँ को मानती थी जिन्होंने उन्हें छोटी उम्र में ही अभिनय क्षेत्र में ढकेल दिया था। हालांकि उन्होंने बाद में माना की उनकी "माँ का उद्देश्य सही दिशा में था"।
मेडन्स होटल, दिल्ली

दिल्ली का मेडन्स होटल जिसे कि ओबेरॉय मेडन्स होटल के नाम से भी जाना जाता है, जिसे कि प्रारंभ में मेडन्स मेट्रोपोलिटन होटल के नाम से जाना जाता था, दिल्ली के सिविल लाइन प्रखंड में एक ऐतिहासिक विरासत वाला होटल हैं। यह वही स्थान है जहाँ पर ब्रिटिश राज के दौरान सभी ब्रिटिश शैली वाले होटल हुआ करते थे, तथा सभी ब्रिटिश अधिकारी यहीं ठहरा करते थे।

इतिहास

वास्तविक होटल (मेट्रोपोलिटन होटल) साझा रूप से दो अंग्रेज भाइयों, मेडन बंधुओं के द्वारा, १९८४ के बाद से संचालित किया जाता था, तथा अपनी वर्तमान स्थिति में सन १९०२ के बाद से जे. मेडन के द्वारा संचालित किया जाता था। सब लोगों का सर्वसहमति से मानना था की यह होटल दिल्ली का सर्व श्रेष्ठ होटल है। १९०३ में जब लार्ड कर्ज़न के द्वारा राज्याभिषेक दरबार किया गया था, जो कि एडवर्ड सातवें के भारत के शासक बनने की खुशी में था, उस समय मेट्रोपोलिटन होटल दिल्ली में निवास के लिए सबसे अधिक चलन में तथा सबसे अधिक महंगा था।
आज यह होटल ओबेरॉय होटल्स एंड चैन का एक हिस्सा है।

मीटिंग

इस होटल में सेमिनार एवं कांफ्रेंस आदि के लिए उन्नत तकनीकी से भरपूर कमरों के पुख्ता इंतजाम किये गए हैं। इन कक्षों में द्रश्य श्रव्य प्रसारण के लिए साधन भी मुहैया कराये जाते हैं तथा सहायता के लिए हरदम कर्मचारी गण मौजूद रहते हैं।
जांजगीर

विष्णु मन्दिर

विष्णु मन्दिर को नकटा मन्दिर के नाम से भी जाना जाता है। इसका निर्माण हेहे वंश के शासकों ने 12वीं शताब्दी में कराया था। इसके पास ही भीमा तालाब है, जो बहुत खूबसूरत है और पर्यटकों को बहुत पसंद आता है। मन्दिर का निर्माण दो भागों में शुरू किया गया था, लेकिन कोई भी भाग पूरा नहीं हो पाया। इसलिए यह मन्दिर आज भी अधूरा पड़ा हुआ है। मन्दिर की दिवारों पर देवताओं, गन्धर्वो और किन्नरों के सुन्दर चित्र बने हुए हैं, जो पर्यटकों को बहुत पसंद आते हैं।

पीतमपुर शिव मन्दिर

हासदेव नदी के तट पर स्थित पीतमपुर शिव मन्दिर को कालेश्वरनाथ मन्दिर के नाम से भी जाना जाता है। हर वर्ष महाशिवरात्रि को यहां पर दस दिनों के लिए मेले का आयोजन भी किया जाता है। इस मेले में स्थानीय लोगों के साथ पर्यटक भी बड़े उत्साह से भाग लेते हैं। महाशिवरात्रि के अलावा रंगपंचमी के दिन यहां पर भगवान शिव का विवाह भी रचाया जाता है, जिसमें नागा साधु बढ़-चढ़ कर हिस्सा लेते हैं।

शिवनारायण मन्दिर

महानदी के तट पर बसे शिवनारायण नगर में स्थित लक्ष्मीनारायण मन्दिर बहुत खूबसूरत है। इसका निर्माण हेहे वंश के शासकों ने 11वीं शताब्दी में कराया था। हिन्दु कथाओं के अनुसार लक्ष्मीनारायण मन्दिर के पास ही शबरी आश्रम स्थित है। इस मन्दिर का निर्माण वैष्णव शैली में बड़ी खूबसूरती के साथ किया गया है। माघ पूर्णिमा के दिन यहां पर भव्य मेले का आयोजन भी किया जाता है। इस मेले में भाग लेने के लिए अनेक पर्यटक यहां आते हैं।

लक्ष्मणोश्वर मन्दिर

लक्ष्मणोश्वर मन्दिर जसपुर के प्रमुख मन्दिरों में से एक है। हिन्दु पौराणिक कथाओं के अनुसार इस मन्दिर का निर्माण भगवान राम के छोटे भाई लक्ष्मण ने किया था। इस मन्दिर के प्रति स्थानीय लोगों में बड़ी है और वह पूजा करने के लिए प्रतिदिन यहां आते हैं।

मां मड़वारानी मन्दिर

जांजगीर नगर के हृदय स्थल चंदनिया पारा में तालाब किनारे विराजित है मां मड़वारानी। मोहल्लेवासियों के दिन की शुरूवात मां मड़वारानी के दर्शन से होती है वहीं यहां से गुजरने वाले हर किसी का सिर अनायास ही माता के दर्शन कर झुक जाते हैं। स्थानीय निवासियों का कहना है कि सच्चे मन से माता से जो भी मांगा जाये माता जरूर पूरा करती है। मंदिर परिसर में ही हनुमान जी की मूर्ति तथा शंकर भगवान का शिवलिंग भी है। मां मड़वारानी की ख्याति क्षेत्र में धीरे धीरे फैल रही है। यादव बाहुल्य इलाका होने की वजह से यहां की रावत नाच टीम अपने नृत्य की शुरूवात जहां इस मंदिर से करती है वहीं अब तो जांजगीर की एक बड़ी आबादी विवाह में चूल माटी एवं देवतला जैसे मांगलिक कार्य यहीं करती है। नवरात्रि के दोनों पर्वो में मंदिर का रंग रोंगन कर झालरों से सजाया जाता है। क्वांर नवरात्रि में विगत 15 से भी ज्यादा वर्षो से मां दुर्गा की प्रतिमा स्थापित की जाती है वहीं चैत्र नवरात्रि में धृत एवं तेल ज्योति कलश की स्थापना की जाती है जिसमें दूर दूर से लोग मनोकामना ज्योति कलश की स्थापना करवाते हैI मड़वारानी मंदिर के बारे में ज्यादा जानकारी के लिए देखें - http://www.panchayatkimuskan.com/newsDetail.php?id=10_.566

नहरिया बाबा मंदिर

नैला रेल्वे स्टेशन के समीप यह मंदिर पिछले कुछ समय से लोगों के आस्था का प्रमुख केन्द्र बना हुआ है। यहा हनुमान जी की प्रतिमा है साथ ही साथ शनि देव, शीतला माता, शंकर, राम जानकी का भी मंदिर है।
एयर रेसिंग

एयर रेसिंग एक प्रकार का मोटर स्पोर्ट है जिसमे एयर प्लेन्स एक नियत मार्ग मे प्रतिस्पर्धा उड़ान भरते हैं और सबसे कम समय अथवा सबसे अधिक अंक प्राप्त करने वाला अथवा एक पूर्वनिर्धारित अनुमानित समय के सबसे करीब रहने वाला विमान विजेता बनता है.

इतिहास

वायु-से-अधिक-भार वाली पहली एयर रेस - प्री दे लगटिनेरीए- २३ मई १९०९ को फ्रांस मे पॅरिस के दक्षिण मे स्थित पोर्ट-एवियेशन एयरपोर्ट मे हुई थी. इस रेस मे चार विमान चालक भाग लेने वाले थे पर दो ही उड़ान भर सके और कोई भी रेस को पूरा नही कर सका. हालाँकि नियमो के अनुसार रेस पूरी ना होने की स्थिति मे सबसे अधिक दूरी तय करने वाले को विजेता बनना था और इसी आधार पर लिओन डेलग्रांगे - जिन्होने १.२ किलो मीटर के दस चक्र मे से आधे से अधिक पूरी कर ली थी - को विजेता घोषित किया गया। 
यू. एस. ए. मे होने वाली पहली एयर रेस १० से २०, जनवरी १९१० को लॉस एंजिलस के दक्षिण मे स्थित डमिंगेज़ फील्ड मे हुई थी. विमान चालकों ए. रॉय कनाबेंषुए और चार्ल्स विलर्ड द्वारा आयोजित इस रेस को रेलरोड मॅगनेट हेन्री हनटिंगटन और द लॉस एंजिलस मर्चेंट्स आंड मॅन्यूफॅक्चरर्स असोसियेशन द्वारा प्रायोजित किया गया था. विलियम रॅनडॉल्फ हर्स्ट ने अपने लॉस एंजिलस एग्ज़ॅमिनर नाम के समाचार पत्र मे इसका विवरण छापा था और प्रतियोगिता स्थल पर उन्होने अपने समाचार पत्र के विज्ञापन वाला एक गर्म हवा का गुब्बारा भी लगाया था. इस रेस मे ४३ प्रतियोगियों ने भाग लेने की इच्छा जाहिर की पर अंत मे सिर्फ़ १६ ही भाग ले सके. इसी रेस के दौरान प्रसिद्ध सैन्य विमान चालक और विमानन क्षेत्र के प्रणेताओं मे से एक जिम्मी डूलिट्ल, जो तब १३ साल के थे, ने पहली बार कोई हवाई जहाज़ देखा था. 
प्रथम विश्व युद्ध के पूर्व के कुछ सालों मे विमानन क्षेत्र मे लोगो की बढ़ती अभिरुचि के कारण युरोप मे कई नये एयर रेस की शुरुआत हुई जिनमे १९११ के सर्किट ऑफ युरोप रेस, द डेली मैल सर्किट ऑफ ब्रिटन एयर रेस और द एरियल डर्बी शामिल हैं.
१९१३ मे पहली द श्नाइडर ट्रोफी सीप्लेन रेस आयोजित की गयी. युद्ध के बाद जब ये प्रतियोगिताएँ दुबारा शुरू की गयीं तो इनमे अत्याधुनिक विमानन तकनीक - खास कर एरोडाइनॅमिक्स और इंजन डिज़ाइन के क्षेत्र में - देखने को मिली और इसी के कारण दूसरे विश्व युद्ध के दौरान कई बेहतरीन युद्धक जहाज़ों का निर्माण हो सका.
१९ अक्तूबर १९१९ को द आर्मी ट्रॅन्सकॉंटिनेंटल एयर रेस शुरू हुई जो लोंग आइलॅंड, न्यूयॉर्क से सन फ्रॅनसिसको, कॅलिफॉर्निया के बीच दोतरफ़ा उड़ान वाली २७०० मील लंबी रेस थी. इस रेस मे कुल ७ लोग हताहत हो गये (२ तो रेस के दौरान हीं) और ४८ विमानों वाली इस रेस मे सिर्फ़ ३३ विमान हीं महाद्वीप के दो चक्कर लगाने मे सफल हो पाए. 
१९२१ मे युनाइटेड स्टेट्स मे द नॅशनल एयर मीट्स की संस्थापना हुई जो १९२४ मे द नॅशनल एयर रेसस के नाम से जानी जाने लगी. १९२९ मे द विमन'स एयर डर्बी (जिसे द "पाउडर पफ डर्बी" भी कहा जाता है) द नॅशनल एयर रेसस सर्किट का अंग बन गयी.
द नॅशनल एयर रेसस १९४९ तक होते रहे. द क्लीव्लॅंड एयर रेसस एक और महत्वपूर्ण प्रतियोगिता थी.
१९३४ मे इंग्लेंड से ऑस्ट्रेलिया तक द मॅकरॉबर्टसन एयर रेस आयोजित की गयी जिसे दे हॅविलॅंड कॉमेट प्लेन मे सवार सी. डब्ल्यू. ए. स्कॉट और टॉम कॅंबेल ब्लॅक ने जीता.
शालिहोत्र

शालिहोत्र (2350 ईसापूर्व) हयगोष नामक ऋषि के पुत्र थे। वे पशुचिकित्सा (veterinary sciences) के जनक माने जाते हैं। उन्होंंने 'शालिहोत्रसंहिता' नामक ग्रन्थ की रचना की। वे श्रावस्ती के निवासी थे।

परिचय

संसार के इतिहास में घोड़े पर लिखी गई प्रथम पुस्तक शालिहोत्रसंहिता है, जिसे शालिहोत्र ऋषि ने महाभारत काल से भी बहुत समय पूर्व लिखा था। कहा जाता है कि शालिहोत्र द्वारा अश्वचिकित्सा पर लिखत प्रथम पुस्तक होने के कारण प्राचीन भारत में पशुचिकित्सा विज्ञान को 'शालिहोत्रशास्त्र' नाम दिया गया। शालिहोत्रसंहिता का वर्णन आज संसार की अश्वचिकित्सा विज्ञान पर लिखी गई पुस्तकों में दिया जाता है। भारत में अनिश्चित काल से देशी अश्वचिकित्सक 'शालिहोत्री' कहा जाता है।
शालिहोत्रसंहिता में ४८ प्रकार के घोड़े बताए गए हैं। इस पुस्तक में घोड़ों का वर्गीकरण बालों के आवर्तों के अनुसार किया गया है। इसमें लंबे मुँह और बाल, भारी नाक, माथा और खुर, लाल जीभ और होठ तथा छोटे कान और पूँछवाले घोड़ों को उत्तम माना गया है। मुँह की लंबाई २ अंगुल, कान ६ अँगुल तथा पूँछ २ हाथ लिखी गई है। घोड़े का प्रथम गुण 'गति का होना' बताया है। उच्च वंश, रंग और शुभ आवर्तोंवाले अश्व में भी यदि गति नहीं है, तो वह बेकार है। शरीर के अंगों के अनुसार भी घोड़ों के नाम, त्रयण्ड (तीन वृषण वाला), त्रिकर्णिन (तीन कानवाला), द्विखुरिन (दोखुरवाला), हीनदंत (बिना दाँतवाला), हीनांड (बिना वृषणवाला), चक्रवर्तिन (कंधे पर एक या तीन अलकवाला), चक्रवाक (सफेद पैर और आँखोंवाला) दिए गए हैं। गति के अनुसार तुषार, तेजस, धूमकेतु, एवं ताड़ज नाम के घोड़े बताए हैं। इस ग्रन्थ में घोड़े के शरीर में १२,००० शिराएँ बताई गई हैं। बीमारियाँ तथा उनकी चिकित्सा आदि, अनेक विषयों का उल्लेख पुस्तक में किया गया है, जो इनके ज्ञान और रुचि को प्रकट करता है। इसमें घोड़े की औसत आयु ३२ वर्ष बताई गई है।
नाहेद हत्तर

प्रारंभिक जीवन

हत्तर 1960 में अम्मान में जन्मे थे। हालांकि बचपन में उन्हें ईसाई वातावरण में पले-बढ़े, आगे की आयु में हत्तर स्वयं को नास्तिक समझते थे।

राजनीति से जुड़े विचार

हत्तर ने प्रगतिवादी और वामपंथी राजनैतिक आन्दोलनों की अगुवाई की, विशेष रूप से दो राजनैतिक दलों का नेतृत्व किया: नैश्नल प्रोग्रेसिव करंट और उर्दुनी सामाजिक वामपंथी आन्दोलन। वह उर्दुन की नई आर्थिक नीतियों के आलोचक थे। उन्होंने ईसाइयों हथियारबन्द प्रतिरोध की वकालत की - विशेष रूप से अल-नस्रह फ़न्ट, अल कायदा और आईएसआईएस के विरुद्ध। इसके अतिरिक्त उन्होंने उर्दुन को फ़िलस्तीनियों की वैकल्पित भूमि बनाने का विरोध किया और फ़िलस्तीनियों की वापसी के अधिकार का समर्थन किया।

गिरफ़्तारी

अगस्त 2016 में हत्तर ने हास्यास्पद कार्टून सामाजिक नेटवार्क फ़ेस्बुक पर प्रस्तुत किया जिसमें एक दाढ़ी वाले पुरुष को स्वर्ग में बिस्तर पर दो महिलाओं के साथ धूम्रपान करते हुए और दैहिक भगवान से शराब और काजू लाने के लिए कहते हुए दिखाया गया है।  इस पुरुष ने भगवान से बरतन साफ़ करने और ख़ेमे का एक दरवाज़ा बनाने के लिए भी कहा ताकि अगली बार भगवान अन्दर आने से पहले दस्तक दे सकें। इस कार्टून से एक विवाद उत्पन्न हुआ क्योंकि कुछ उर्दुनी इसे इस्लाम का अपमान मानने लगे थे।
इस कार्टून के कारण, लेखक पर "सामाजिक वर्गों के बीच अशांति और नसलवाद" का बढ़ावा देने का आरोप लगा जो कि उर्दुनी दंड संहिता की धारा 150 का उल्लंधन था। इस धारा के अंतरगत हर प्रकार के भाषण पर दंड का प्रावधान है कि सामाजिक वर्गों या नसली भेदभाव या विभिन्न वर्गों के बीच विवाद को बढ़ावा देते हैं और ऐसा करने वालों को दंडित भी किया जा सकता है।  हत्तर पर उर्दुनी दंड संहिता की धारा 278 के उल्लंधन का भी आरोप लगा है जिसके अन्तरगत किसी भी प्रकाशित सामग्री या चित्र के छपने पर रोक है जो धार्मिक भावनाओं को चोट पहुँचाने के इरादे से किया गया हो।  हत्तर को आपराधिक आरोप लगने के पश्चात एक सप्ताह के लिए हिरासत में रखा गया था।
लेखक ने फ़ेस्बुक पर एक क्षमा-याचिका रखी थी, जिसमें स्पष्ट किया गया कि कार्टून से उसका इरादा भगवान का अपमान करना नहीं है, बल्कि कार्टून "दाइश के भगवान" का प्रतिनिधित्व करती थी और इसका लक्ष्य आतंगवादियों की स्वर्ग की कल्पना को चित्रित करना था। उसने यह भी कहा कि वह भली-भाँती परिचित है कि आस्तिकों को कार्टून के पीछे के हास्य व्यंग्य की समझ नहीं है।

मृत्यु

25 सितम्बर 2016 को हत्तर को एक बन्दूकधारी ने राजधानी अम्मान के न्याय महल के पास गोली मार दी जब वह न्यायिक सुनवाई के लिए जा रहे थे। 
बन्दूकधारी को वारदात की जगह ही दबोच लिया गया। सुरक्षादलों के एक सूत्र के अनुसार संदिग्ध व्यक्ति की पहचान राइद इस्माईल अब्दुल्लाह के तौर पर की गई है जो पश्चिमी उर्दुन का निवासी है। अब्दुल्लाह अम्मान की एक मस्जिद में प्रचारक है।  and an extremist. यह व्यक्ति अभी हिरासत में है और आतंगवाद के आरोपों का सामना कर रहा है।
कुछ रूढ़िवादी उर्दुनी मुसलमान हत्तर के कार्टून पोस्ट करने को अपकारक मानते हैं। उर्दुन के सर्वोच्च धार्मिक अधिकारी हत्तर को ऐश्वर्य अस्तित्व और इस्लाम तथा धार्मिक चिन्हों के अपमान का आरोप लगाते हैं। परन्तु यह लोग हत्या का भी विरोध करते हैं।
जगत मेहता

जगत मेहता  एक प्रबुद्ध समाजकर्मी और सेवानिवृत्त भारतीय विदेश सेवा अधिकारी थे।
17 जुलाई 1922 को प्रख्यात शिक्षाविद् डॉ॰ मोहन सिंह मेहता तथा विद्यादेवी के घर जन्मे जगत मेहता की प्रारंभिक शिक्षा विद्या भवन स्कूल में हुई। मेहता की उच्च शिक्षा इलाहाबाद विश्वविद्यालय तथा कैम्ब्रिज विश्वविद्यालय में हुई। मेहता मार्च 1947 में भारतीय विदेश सेवा में चयनित हुए तथा विदेश नीति आयोजना विभाग के पहले प्रमुख बने। 
इससे पूर्व, जगत सिंह मेहता इलाहाबाद विश्वविद्यालय में प्राध्यापक तथा भारतीय नौसेना में भी कार्यरत रहे थे। जगत मेहता की 1960 में भारत चीन सीमा-विवाद सुलझाने, 1975 में युगाण्डा से निकाले गये भारतीयों के मुद्दे का निराकरण करने, 1976 में पाकिस्तान के साथ सामान्य संबंधों की बहाली, भारत पाकिस्तान के मध्य 1976 में सलाल बांध एवं 1977 में फरक्का बांध विवाद निपटाने तथा नेपाल के साथ 1978 में व्यापारिक रिश्तों संबंधी समझौतों में ऐतिहासिक भूमिका रही।
जगत मेहता ने अपने विदेश सेवा काल में 50 से अधिक देशों के साथ भारत के बहुपक्षीय संबंधों पर नेतृत्व किया। कॉमनवैल्थ प्रधानमंत्रियों तथा संयुक्त राष्ट्र संघ के विभिन्न सम्मेलनों व बैठकों में मेहता की उपस्थिति व योगदान भारत की वैदेशिक कूटनीति के इतिहास का एक महत्वपूर्ण हिस्सा है।
जगत मेहता 1976 से 1979 के मध्य, देश के विदेश-सचिव रहे। वे टेक्सास विश्वविद्यालय में विजिटिंग प्रोफेसर भी रहे।
जगत सिंह मेहता अपने पिता द्वारा संस्थापित संस्था सेवा मन्दिर से पूरी उम्र जुड़े रहे तथा समाज-कार्यों के माध्यम से इन्होंने उदयपुर के लगभग 400 गांवों के समेकित विकास में प्रमुख भूमिका निभाई। 1985 से 94 तक वे सेवा मन्दिर के अध्यक्ष भी रहे तथा 1993 से 2000 तक उदयपुर की ही एक प्रतिष्ठित शिक्षण संस्था विद्या भवन के अध्यक्ष रहे। 1985 से अंत तक डॉ॰ मोहन सिंह मेहता मेमोरियल ट्रस्ट के प्रन्यासी भी रहे। जगत मेहता उदयपुर स्थित झील संरक्षण समिति के अध्यक्ष भी थे तथा उदयपुर की झीलों के लिये चिंता करते रहे। उनके परिवार में तीन पुत्र विक्रम मेहता, अजय मेहता तथा उदय मेहता एवं एक पुत्री विजया हैं।
विदेश नीति के क्षेत्र में सम्पूर्ण विश्व में विशिष्ट पहचान रखने वाले तथा प्रथम प्रधानमंत्री जवाहर लाल नेहरू से लेकर प्रधानमंत्री मनमोहन सिंह तक को विदेश नीति के मसलों पर सारगर्भित सलाह देने वाले, पूर्व विदेश सचिव पद्मभूषण जगत मेहता का 6 मार्च 2014 गुरूवार को उदयपुर में निधन हुआ। []
२३४४ ईसा पूर्व

२३४४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३४४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रितु शिवपुरी

व्यक्तिगत जीवन

Ritu Shivpuri is from Shivpuri (M.P) ?